open-index/open-wikipedia-markdown huggingface dataset:
Gruppu sicilianu

Lu **gruppu sicilianu** è nu nzemi di parlati miridiunali ca cumprenni lu sicilianu di Sicilia, lu calabbrisi centru-miridiunali, lu salentinu, e lu tarantinu miridiunali. Sti parlati rumanzi di lu Sud Italia fannu parti di lu sistema linguìsticu di la "lingua siciliana" ('n senzu largu).

### Cilentanu miridiunali
E' ntirissanti nutari ca a stu gruppu sicilianu s'agghiunci a li voti puru lu cilentanu miridiunali pirchì sta parlata cilentana havi assai carattirìstichi cumuni cu lu sicilianu di Sicilia. Liggennu arcuni pruverbi cilentani, un sicilianu si pò dari cuntu ch'è veru.

### Siculofunìa

L'aggittivu "siculòfunu" sìgnifica "ca parla na parlata di lu gruppu sicilianu" (zoè ca parla lu sicilianu, 'n senzu largu). Li calabbrisi centru-miridiunali, li salentini, li tarantini miridiunali, e li cilentani miridiunali sunnu di li cristiani siculòfuni.

## Àutri noma di lu gruppu sicilianu

***gruppu vasciu-miridiunali** (o "gruppo basso-meridionale" 'n talianu)
***gruppu miridiunali stremu** (o "gruppo meridionale estremo" 'n talianu)
***linguaggiu sìculu-càlabru-salentinu** (o "linguaggio siculo-calabro-salentino" 'n talianu)
***sìculu-càlabru-salentinu** (o "siculo-calabro-salentino" 'n talianu)
***rumanzu sìculu-càlabbru-salentinu** (o "romanzo siculo-calabro-salentino" 'n talianu)
***varianti salentinu-càlabru-sìculi** (o "varianti salentino-calabro-sicule" 'n talianu)
***salentinu-càlabbru-sìculu** (o "salentino-calabro-siculo" 'n talianu)
***gruppu salentinu-càlabru-sìculu** (o "gruppo salentino-calabro-siculo" 'n talianu)

## Àutri noma ncumpreti o ncurretti di lu gruppu sicilianu

***càlabru-sicilianu** (o "calabro-siciliano" 'n talianu)
***gruppu càlabbru/salentinu** (o "gruppo calabro/salentino" 'n talianu)
***salentinu-sicilianu** (o "del salentino-siciliano" 'n talianu)
***sistema dialittali sìculu-càlabbru-salentinu** (o "sistema dialettale siculo-calabro-salentino" 'n talianu)
***dialettu càlabbru-siculu** (o "dialetto calabro-siculo" 'n talianu)
***dialettu sicilianu calabbrisi pugghisi** (o "dialetto siciliano calabrese pugliese" 'n talianu)
***dialettu sìculu/càlabbru** (o "dialetto siculo/calabro" 'n talianu)
***dialettu sìculu-calabbrisi** (o "dialetto siculo-calabrese" 'n talianu)

## Vuci currilati

*Lingua siciliana
*Parlati siciliani di Sicilia
*Parlati calabbrisi centru-miridiunali
*Parlati salentini
*Parlati tarantini miridiunali
*Parlati cilentani miridiunali
*Classìfica di li lingui rumanzi

## Rifirimenti

*Lingue romanze (articolo della wikipedia italiana)
*Gruppo siciliano (articolo della wikipedia italiana)

Catigurìa:Lingua siciliana
Catigurìa:Lingui rumanzi
Catigurìa:Gruppu sicilianu
Marzu 2007

**[[4 di marzu]], duminicadìa**
*Sanremu: Simone Cristicchi vinci *Sanremo 2007*, câ canzuna *Ti regalerò una rosa*.

----
**[[7 di marzu]], mercuridìa**
*Indunesia:  Nna l'Indunesia armenu 21 pirsuni sunnu morti doppu nu ncidenti d'ariupranu.

----
**[[17 di marzu]], sabbutudìa**
*Roma: lu giurnalista di *Repubblica* è ostaggiu dî talibbani di diversi jorna. La soluzzioni dî trattativi chê rapitura nu s'attruvau ancora. 

----
**[[18 di marzu]], duminicadìa**
*Australia: La Ferrari di Kimi Raikkonen vinci lu primu gran premiu di Formula 1 dû 2007 davanti a Fernando Alonso.

----
**[[25 di marzu]], duminicadìa**
*Birlinu: Rapprisintanti dî 27 stati di l'Unioni Europea pi l'occasioni dî 50 anni dû trattatu di Roma fìrmanu na dichiarazzioni cu l'obbiettivu d'agghicari a na custituzzioni europea entru lu 2009.
*Jerez de la frontera: Valintinu Rossi vincennu in Spagna lu secunnu gran premiu di motociclismu passa n'testa dâ classifica ginirali.
----
**[[26 di marzu]], lunidìa**
*Priolu: L'Enel e l'Enea firmaru n'accordu pi rializzari na cintrali elèttrica a l'avanguardia ntâ cità dâ costa sarausana, supra n'idia dû fìsicu italianu Carlu Rubbia. 

----
**[[29 di marzu]], jovidìa**
*Etna: Lu vurcanu trasìu attorna 'n eruzzioni. Du culati di lava si ni scìnnunu dâ zona dû crateri cintrali, senza dannu pi cosi o pirsuni.

## Viditi puru
* Frivaru 2007
* Aprili 2007
* 2007
Catigurìa:Marzu
Catigurìa:Nutizzî
Catigurìa:2007
Catigurìa:Abbinimenti
Antilli

L**Antilli** sunnu n'arcipèlacu (225.000 km&sup2;, 21.550.000 abbitanti) di l'Amèrica cintrali caraìbbica. Vennu canusciuti ogni tantu comu li caraibbi, lu nomu dû mari principali di sti parti, ma l'ìsuli comu li Bahama fannu parti di li caraibbi, ma no di l'Antilli.

## L'ìsuli
Nutanna: certi studiusi dìcinu ca puru li Bahama e li Turks e Caicos fannu parti di l'Antilli.

### Granni Antilli
*Arcipèlacu Cubanu - Cuba
**Cuba - Cuba
**Cayos de San Felipe - Cuba
**Isla de la Juventud - Cuba
**Arcipèlacu Los Canarreos - Cuba
***Cayo Largo - Cuba
**Arcipèlacu Sabana - Cuba
***Cayo Fragoso - Cuba
**Arcipèlacu Camaguey - Cuba
***Cayo Coco - Cuba
***Cayo Komano - Cuba
***Cayo Guajaba - Cuba
**Arcipèlacu Jardines de la Reina - Cuba
* Ìsuli Cayman - Cayman
**Granni Cayman - Cayman
**Nicu Cayman - Cayman
**Cayman Brac - Cayman
*Giamaica - Giamaica
**Pedro Cays - Giamaica
**Morant Cays - Giamaica
*Hispaniola - Aiti e Ripùbbrica Duminicana
**Navassa - USA
**Gonave - Aiti
**Tortuga - Aiti
**Vache - Aiti
**Ìsula Beata - Ripùbblica Duminicana
**Saona - Ripùbbrica Duminicana
*Portu Ricu - USA
**Culebra - USA
**Mona - USA
**Vieques - USA

### Antilli nichi
#### Ìsuli supravventu
*Ìsuli Vèrgini
**Saint Croix - Ìsuli Vèrgini Miricani (USA)
**Saint John - Ìsuli Vèrgini Miricani (USA)
**Tortola - Ìsuli Vèrgini Britànnichi (Regnu Unitu)
**Anegada - Ìsuli Vèrgini Britànnichi (Regnu Unitu)
**Virgin Gorda - Ìsuli Vèrgini Britànnichi (Regnu Unitu)
*Ìsuli Leeward
** Anguilla - Regnu Unitu
**Sombrero (Anguilla) - Regnu Unitu
** Sint Marteen/Saint Martin - Antilli Ulannisi e Guadalupe (Francia)
**Sint Eustatius - Antilli Ulannisi
**Saba - Antilli Ulannisi
**Saint-Barthélemy - Francia
**Antigua - Antigua e Barbuda
**Barbuda - Antigua e Barbuda
**Redonda - Antigua e Barbuda
**Saint Kitts - Saint Kitts e Nevis
**Nevis - Saint Kitts e Nevis
**Montserrat - Regnu Unitu
*De Aves - Venezzuela
*Arcipèlacu Guadalupa - Guadalupa (Francia)
**Basse Terre - Guadalupa (Francia)
**Grande Terre - Guadalupa (Francia)
**Maria-Galante - Guadalupa (Francia)
**Les Saintes - Guadalupa (Francia)
**La Désiderade - Guadalupa (Francia)
*Ìsula Wind Ward
**Domìnica - Domìnica
**Martinica - Martinica (Francia)
**Santa Lucia - Santa Lucia
**Barbados - Barbados
**San Vincenzo - San Vincenzo e Grenadine
**Grenadine San Vincenzo - San Vincenzo e Grenadine
***Bequia - San Vincenzo e Grenadine
***Mustique - San Vincenzo e Grenadine
***Canouan - San Vincenzo e Grenadine
***Union - San Vincenzo e Grenadine
**Grenadine di Grenada - Grenada
***Carriacou - Grenada
**Grenada - Grenada
** Trinidad - Trinidad e Tobbagu
**Tobbagu - Trinidad e Tobbagu

#### Ìsuli suttavventu
*Los Testigos - Venezzuela
*La Sola - Venezzuela
*Margarita - Venezzuela
*Los Hermanos - Venezzuela
*Blanquilla - Venezzuela
*La Tortuga - Venezzuela
*La Orchila - Venezzuela
*Los Roques - Venezzuela
*Las Aves - Venezzuela
*Antilli Ulannisi - Antilli Ulannisi
**Bonaire - Antilli Ulannisi
**Curaçao - Antilli Ulannisi
**Arubba - Arubba

Catigurìa:Amèrica cintrali
Catigurìa:Caraibbi
Ìsula

N**ìsula** (dû latinu *insula*) - chiamata macari **gisira** - è na terra assumata cumpritamenti circunnata di l'acqua e di diminzioni nichi a rispettu a nu cuntinenti. Pi di cchiù â diminzioni, n'àutra carattirìstica la diffirenzia dû cuntinenti: la nfruenza climàtica di l'acqua (di ciumi, di mari, eccetra) si stenni supra tutta l'ària assumata. 

Nu nùmmiru d'ìsuli appressu d'ognidunu 'n fila forma n'arcipèlacu.

Lì majuri ìsuli taliani sunnu:
* Sicilia 25.426 km&sup2;
* Sardegna 23.812 km&sup2;
* ìsula d'Elba 223 km&sup2;
* ìsula di Sant'Antioco 109 km&sup2;
* ìsula di Pantiddirìa 83 km&sup2;
* San Petru 51 km&sup2;
* ìsula dell'Asinara 51 km&sup2;
* ìsula d'Ischia 46 km&sup2;
* ìsula Lipari 37 km&sup2;
* ìsula di Capri 10,36 km&sup2;

L'ìsuli cchiù granni dû munnu sunnu:
* Groenlannia 2.175.600 km&sup2;
* Nova Guinea 785.000 km&sup2;
* Borneo 736.000 km&sup2;
* Madagascar 587.000 km&sup2;
* Baffin 476.000 km&sup2;
* Sumatra 420.000 km&sup2;

L'ìsuli cchiù granni 'n Europa sunnu:
* Gran Britagna 218.595 km&sup2;
* Islanna 101.826 km&sup2;
* Irlanna 81.638 km&sup2;
* Ìsula nord dâ Novaja Zemlja 47.079 km&sup2;
* Spitsbergen 38.981 km&sup2;
* Ìsula sud dâ Novaja Zemlja 33.246 km&sup2;
* Sicilia 25.662 km&sup2;
* Kotelny e Faddeyesky 24.000 km&sup2;
* Sardegna 23.812 km&sup2;
* Nordaustlandet 14.247 km&sup2;
* Ìsula dâ Rivuluzzioni d'Uttùviru 14.204 km&sup2;
* Ìsula Bolscevica 11.206 km&sup2;
* Cipru 9.234 km&sup2;
* Còrsica 8.741 km&sup2;
* Creta 8.350 km&sup2;
* Zilanna 7.180 km&sup2;

Catigurìa:Ìsuli
Lacu

*Pi àutri significati dâ parola "lacu" taliati [[lacu (disambigua)|ccà]]*

Nu **lacu** è un riconcu naturali d'acqua, ca po èssiri duci o salata, ca s'attrova a menzu â terra. Sunnu mantinuti dî ciumi, dî surgenti, dî jazzari e dî chiuvuti. I lachi duci ànnu statu sempri na funti pi vìviri, pi arruciari e sparti pi prudùciri enirgia.

## Urìggini dû nomu
La palora "lacu" veni dû latinu "lacus", ca veni ancora dâ ràdica innueuropea *lakw-, cû stissu significatu.

## Tipi di lachi
Cci nni sunnu diversi tipi di lachi:
* **Lachi a summu**, li lachi nurmali, chiamati macari sulu **lachi**;
* **Lachi suttirrànii** o **suttatirrànii**;
* **Lachi staciunali** o **staggiunali**, chiḍḍi ca si jìnchinu sulu quannu chiovi forti;
* **Lachi subglaciali**, ca s'attrova sutta lu ghiacciu e nn'àvi suprattuttu nta l'Antartidi;
* **Lachi pruglaciali**, ca rèstanu ngagghiati ntê riconchi quannu la nivi e lu ghiazzu squàgghianu.

## Li lachi dû munnu
Lachi di mpurtanza granni sunnu lu lacu Michigan ntâ Mèrica dû Nord, lu lacu Titicaca ntâ Mèrica dû Sud, lu lacu Tanganika nta l' Africa, lu lacu Baikal n Asia. 

'N Europa avemu lu lacu Balaton (Unghiria), li lachi di l'Alpi, e vari àutri lachi  cchiù nichi. 'N Sicilia lu lacu cchiù mpurtanti è lu lacu di Pergusa ntâ pruvincia di Enna; vicinu â Chiana di Catania s'attrova lu Lacu di Lintini.

Catigurìa:Giugrafìa
Ìsula (disambigua)

**Ìsula** pò siri:
*Ìsula, cumuni dâ pruvincia di Palermu
*Ìsula, cumuni dâ pruvincia di Cutroni
*Ìsula, terra circunnata di mari o lacu
Cannes

thumb|right|300px|Panurama di Cannes

**Cannes** è na citati dâ Costa Azzurra, cèlibbri comu lucalitati turìstica di lussu. E' puru la sedi di nu Festival ntirnazziunali dû cînima di Cannes assai pristiggiusu.

Catigurìa:Citati dâ Francia
Guerra civili spagnola

La **guerra civili spagnola** fu na guerra chi durau n Spagna tra lu 1936 e lu 1939. Di nu latu c'èranu li *Nacionales*, appujati tra l'àutri cosi dî riggimi fascisti di Mussulini e Hitler, e di l'àutru latu li ripubbricani, appujati dî cumunisti, e chi â fini forru battuti. L'èsitu dâ guerra sinnau l'inizziu dâ dittatura di Francisco Franco, e chi durau nzinu â sò morti ntô 1975. 

La guerra, oltri a fari nu nùmmuru di vìttimi tra 500000 e lu miliuni custrincìu assai genti a l'esiliu o ammurì.

Catigurìa:Spagna
Catigurìa:Guerri
Catigurìa:Guerra civili
Danieli Mastruggiàcumu

**Danieli Mastruggiacumu** è nu giurnalista italu-svìzziru chi travagghia pi Repubblica. Ntô misi di marzu dû 2007 fu rapitu dî talibbani pi na para di simani.

Catigurìa:Jurnalisti svìzziri
Emergency

**Emergency** è n'associazzioni caritativa gistuta di Ginu Strata, e chi òpira ntê zoni di guerra.

Catigurìa:Sucità
Maisari

Lu **maisari** è lu fari la maisa, zzoè lu lassari nu campu nun cultu pi nu pirìudu di tempu pi fàrisi rimèttiri.

## Viditi puru:
*Aratu

Catigurìa:Agricultura
Catigurìa:Azzioni umani
Aratata

L**'aratata** è nu tèrmini chi rifirisci a nu campu chi si putissi èssiri zappatu ntra un jornu usannu n'aratu a dui.

'N certi parti pò rifiriri macari a na misura di terra chi currispunni a novi sarmi o 144 tùmmina.

Catigurìa:Agricultura
Catigurìa:Misuri
Dialettu cilintanu

Lu **cilintanu** (o **cilentanu**) è un dialettu parlatu nta l'ària giogràfica dû Cilentu (ch'è situata dintra dâ riggiuni Campania, ntâ Pruvincia di Salernu).

Lu cilintanu è carattirizzatu di nummirusi varitati dialittali ca si divirsìficanu a picca  distanza tra d'iddi, ma s'hannu a nutari suprattuttu sti dui granni varianti:

*Cilintanu sittintriunali (assai napulitanizzatu)
*Cilintanu miridiunali (di tipu sicilianu)

Catigurìa:Campania
Catigurìa:Cilentu
Amuri

L' **amuri** è nu granni sintimentu 'n capu àutri pirsuni, uggetti o armali. Secunnu la ntinzità e l'uggettu dû sintimentu, si vèninu a spàrtiri:

* amuri di amici o amicizzia
* amuri figghiali, matrali o qualisiasi ca veni datu a mèmmiri dâ stissa famigghia
* amuri a bbèri cosi, lochi, armali...
* amuri supra nu pinzeru, n'idea, ca veni innicatu tràmiti lu suffissu grecu *filia*
* amuri di coppia

L'amuri di coppia è chiddu cchiù putenti, cumprenni dintra a iddu l'estimazzioni, lu rapportu sissuali e àutri sintimenti. È unu dê cchiù granni timàtichi dâ littiratura. St'amuri si carattirizza nti:

* amuri platònicu o idializzanti
* amuri curtisi, propiu dû Mediuevu
* amuri rumànticu
* amuri passiunali
* amuri cuniugali, ca è tìpicu dû prutistantèsimu spiciarmenti

Li sìmmuli cchiù addupirati pi rapprisintari st'amuri sunnu lu cori, lu diu Eros-Cupidu e l'aneddu. Lu nnamuramentu e la siduzzioni sunnu li parti cuminzanti di l'amuri di coppia, chisti sunnu liati chimicamenti ê ferumoni.

## Modi di diri
*Amuri nun senti cunzigghi.
*Amuri, tussi e fumu nun si ponnu tèniri cilati. (Sti cosi nun si ponnu tèniri ammucciati)

## Rifirimenti


Catigurìa:Sintimenti umani
Catigurìa:850 palori siciliani di basi
Aratu

L**'aratu** è nu strummentu usatu a l'agricultura nzinu dî tempi antichi pi zappari lu tirrenu e priparàricci pâ siminata.

L'aratu è na sorta di evoluzzioni dû picuni, nu tempu tiratu di voi o drittu dî pirsuni e oi, nnî paisi nnustrializzati cu trattura miccànici.

L'aratura servi pi mmiscari la rimanenza dâ pricidenti cultura ntrâ terra, ridùciri la prisenza d'erva nfistanti e rènniri lu tirrenu mòrbidu pi pirmèttiri la pròssima siminata.

## Viditi puru:
* Aratari
* Aratata

Catigurìa:Agricultura
Catigurìa:850 palori siciliani di basi
Aratari

L**'aratari** è lu risiminari a lijumi nu tirrenu, pricidentimenti siminatu a frumentu e nun mitutu, picchì li spighi nun èranu arrivati a maturazzioni.

## Viditi puru:
*Aratata
*Aratu

Catigurìa:Agricultura
Tiriteri catanisi

La **filastròccula** (palora ca veni dû tidiscu "viel strecken" cu la prununza "fil strecchen") è nu cumpunimentu spissu 'n rima cu brevi versi. Pò trattari argumenti vari e veni cuntata cu ritmu viloci o a litanìa. La carattirìstica principali è la ripetizzioni dê palori e dê soni dê palori, ca rènninu la filastrocca divirtenti a cu l'ascuta.

La filastròccula era 'n orìggini tramannata sulu cu la palora di patri 'n figghiu, di na ginirazzioni a l'àutra e era principalmenti 'n cuntu pupulari. Versu lu 1700, studiusi di tradizzioni pupulari, ncumìncianu a raccògghiri li filastròcculi 'n antoluggìi.

A Catania la filastròccula veni ditta **"Tiritera"** e di chissi si nni ponnu lèggiri 'n pocu cca sutta:  

* Tri Tri Tri
* Pìzzica jaddu
* Signuruzzu chiuviti chiuviti - Chiovi chiovi
* Tiriteri supra i nomi
* C'era 'na vota 'n re
Catigurìa:Folklori
Catigurìa:Lingua siciliana
Catigurìa:Catania
Catigurìa:Filastrocchi
Liggenni, pirsunaggi, stori e cunti e cosi di Catania.

Nta sta pàggina sù arricugghiuti tanti **"cosi di Catania"**.
 
 
Ma picchì *"cosi di Catania"*?  

Picchì nta sta citati, quannu succedi un fattu ca pò èssiri beddu oppuru bruttu, quarchi cosa di pusitivu o di nigativu, qualunqui cosa, si dici   *"... i cosi di Catania!"*)  

Sù aricugghiuti tanti "cosi di Catania", picchì, na pupulazzioni s'arricanusci pi li cosi ca fà e pi li  cosi ca fici, pi li tradizzioni, pi li stori, pi li cunti, pi li liggenni, pi nzoccu mancia, pi nzoccu cridi, pi nzoccu senti, di comu s'addiverti e pi comu chianci.     

* Canzuni
* Cucina catanisa
* Cunti
* Jochi
* Parrata catanisa
* Liggenni catanisi
* Pirsunaggi
* Pruverbi
* Sprissioni catanisi - Modi di diri
* Tiriteri
Catigurìa:Folklori
Catigurìa:Lingua siciliana
Catigurìa:Catania
Catigurìa:Sicilia
Signuruzzu chiuviti chiuviti - Chiovi chiovi

**Signuruzzu chiuviti chiuviti**

Signuruzzu chiuviti chiuviti!

l'angileddi sù-mmotti ra siti.

Facìtini una bona

senza lampi e-ssenza trona.

**Chiovi chovi**

Chiovi chiovi

la jatta fa li provi

lu suggi si marita 

cu li zòcculi di sita.

Catigurìa:Folklori
Catigurìa:Filastrocchi
Catigurìa:Lingua siciliana
Tri Tri Tri

Tri tri tri

setti fìmmini pi 'n tarì

ma 'n tarì è troppu pocu

setti fìmmini pi 'n piricocu

'n piricocu è troppu duru

setti fìmmini pi 'n mulu

u mulu jetta càuci

setti fìmmini pi na fàuci

e la fàuci è tagghienti

setti fìmmini pi 'n seppenti

u seppenti è muzzicarolu

setti fìmmini pi 'n cannolu

u cannolu è di canna

setti fìmmini pi na manna

a manna è di linu

setti fìmmini pi 'n parrinu

u parrinu dici a missa

fici nsigna a la batissa

a batissa ju na l'ortu

pi scippari 'n peri di finocchiu

e ci vinni di cacari

fici 'n trunzu quanto u mari.

Catigurìa:Folklori
Catigurìa:Filastrocchi
Catigurìa:Lingua siciliana
Pìzzica jaddu

Pìzzica, jaddu,

pani e furmaggiu;

veni lu cani,

si pigghia lu pani;

veni lu jattu,

si pigghia 'u furmaggiu.

Arrassu, canazzu!

Chissi,...jattazzu

Catigurìa:Folklori
Catigurìa:Filastrocchi
Catigurìa:Lingua siciliana
Pruverbi catanisi

Sta vuci cunteni n'alencu di **Pruverbi catanisi** scrivuti ntî la parrata catanisi.

* 'A cira squagghia e 'u santu non camina.
* 'A jaddina fa l'ova e ô jaddu cci brucia 'u culu.
* Acqua cunsigghi e sali si non è spiatu non 'u rari.
* Ccu amici e ccu parenti, 'un accattari e 'un vìnniri nienti.
* Cu' campa vecchiu si fà.
* Cu' nesci, arrinesci.
* Cu' pava prima, mancia pisci fitusu.
* Cu' voli 'u spassu s'accatta 'a signa.
* Geniu fa biddizza.
* L’omu di mala cuscenza, comu òpira accussì penza.
* Lamèntiti si voi stari bonu.
* Lu sazziu nun cridi a lu dijunu.
* Non cci haju mancu sali di salera.
* Non sempri arriri 'a muggheri dô latru.
* Non si pò 'mmucciari 'u suli cô crìu.
* Ntâ codda ruppa ruppa cci va ntô menzu cu' non cci cuppa.
* Quannu l'amuri voli, trova locu.
* Quannu vìnciri non si pò si cecca 'a paci.
* Tali matri, tali fighia, va 'bbiassi ntâ larigghia.
* 'U fuìri è virgogna ma è savvamentu 'i vita.
* Omu di panza omu di sustanza.
* Cu' mancia cioppu appoi s'affuga.
* Nun cci haju mancu l'occhi pì ciànciri.
* Cu' cci havi culu, cunzìdira.
* Nun si può aviri 'a utti china, e 'a muggheri 'mbriaca.
* Non pò fari cchiù scuru di menzanotti.
* Cu' campa pava, e cu mori è cunnutu.
* Ju non cianciu 'a tumbulata, cianciu ca t'addicchi.
* Addiccari e disdiccari è sempri mali.
* 'U suggi ci dissi â nuci: dammi tempu ca ti pecciu.
* Cu' di sceccu ni fa mulu, 'u primu càuci è 'u so.
* Cu' nappi nappi di cassati 'i Pasqua.
* Pèssica e cirasa sunu frutti di staciuni.
* Fui fui, ca sempri cà t'aspettu.
* Tempu e malu tempu non po' durari sempre 'n tempu.
* Ammùttimi ca vaju, tìrimi ca vegnu.
* Nìuru cu nìuru non tingi!.
* Scupa nova scrusciu fa.
* Cu' suspira nun è cuntentu.
* Quannu 'u riàvulu accarizza voli l'anima.
* 'U rispettu è misuratu, cu' potta l'havi puttatu.
* I conna sunu comu i denti: dòlunu quannu nàsciunu, ma poi aggiùvunu ppi mangiari.
* Cu' ammazza 'm-poccu sta cuntentu n'annu, cu' si marita sta cuntentu nu jornu
* Cci rissi lu cunigghiu alla muntagna: l'omu ca si marita è na carogna.
* 'U oi pê conna, l'omu pâ parola.
* Mo nannu campau cent'anni picchì si fici sempri i cazzi so.
* Cu' prima non pensa, all'ultimo suspira.
* Amara 'a pècura c'hà dari 'a lana.
* Hai vogghia ca ti 'ntrizzi e fai cannola, 'u Santu è di màmmuru e nun suda.
* Megghiu oggi l'ovu, ca dumani 'a jaddina.
* I soddi fannu viriri all'orbi e fannu parari i muti.
* Jetta soddi ca 'a scimmia abballa.
* Cu' cancia 'a vecchia ccâ nova mali s'attrova.
* L'occhiu dô padruni 'ngrassa 'u cavaddu.
* Acqua e focu dacci locu
* Cu' appi focu campau, cu' appi pani murìu.

## Vuci cunzigghiati
* Pruverbiu, difinizzioni.
* Pruverbi siciliani, nu veru granni alencu di pruverbi di la Sicilia.
* Pruverbi nisseni, n'alencu di pruverbi scrivuti ntî la parrata nissena.
* Parimiuluggìa, la scienza ca studìa li pruverbi.

Catigurìa:Folklori
Catanisi
Catigurìa:Pruverbi catanisi
Catigurìa:Catania
Catigurìa:Sicilia
Queen

## Astronumìa
***[[5457 Queen's]]**, astiròidi dû sistema sulari

## Cìnima
***[[Silver Queen]]** (Rivalità), film dû 1942 direttu di Lloyd Bacon
***[[The Queen]]**, film dû 2006 direttu di Stephen Frears 
***[[The Queen of the Damned]]** (La riggina dî dannati), film dû 2002 direttu di Michael Rymer

## Aducazzioni
***[[The Queen's College (Oxford)]]**,  college di l'Univirsitati d'Oxford
***[[Queens' College (Cambridge)]]**, college di l'Univirsitati di Cambridge
***[[Queen's College (Londra)]]**, college di l'Univirsitati di Londra

## Littiratura
***[[Ellery Queen]]**, nomu d'arti dû scritturi Frederick Dannay e Manfred B. Lee e di nu pirsunaggiu sou 

## Mùsica
***[[Dancing Queen]]**, canzuna d'ABBA
***[[God Save the Queen]]** (Chi Diu sarva la Riggina), innu nazziunali ufficiali dû Regnu Unitu
***[[God Save the Queen (Sex Pistols)]]**, sìngulu dî Sex Pistols
***[[God Save the Queen (Motörhead]]**, cover dû sìngulu dî Sex Pistols riggistrata di Motörhead
***[[Queen (gruppu)]]**, gruppu musicali britànnicu
***[[Queens of the Stone Age]]**, gruppu musicali miricanu
***[[The Good, the Bad and the Queen]]**, gruppu musicali britànnicu

## Navigazzioni
***[[HMS Queen Elizabeth (1913)]]**, prima navi dâ sò classi dâ Royal Navy (1913)
***[[HMS Queen Elizabeth]]**, navi dâ Royal Navy
***[[SS Marine Sulphur Queen]]**, prima navi cisterna ô munnu pû trasportu dû  sùrfuru lìquidu

## Sport
***[[Queens Park Rangers FC]]** (Q.P.R.), squatra di palluni di Londra

## Televisioni
***[[Ellery Queen (seria televisiva)]]**, seria televisiva pulizzesca miricana

## Topònimi
***[[Queens]]**, quarteri di New York
***[[Queens County]]**, cuntìa dû statu di New York

## Àutru
***[[Drag queen]]**, òmini chi si esibbìscinu vistiti comu fìmmini
Calandruni

Lu **calandruni** è nu tipu di calandra, n'aceddu dâ famigghia Alaudidae. Si pò usari giniralmenti d'accussì, o cchiù spicificamenti, lu nomu calandruni svariu rifirisci ô gèniri Eremophila dâ stissa famigghia.

Catigurìa:Aceddi
Eremophila

Lu gèniri ***Eremophila*** è nu tipu d'aceddu chi fa parti dâ famigghia Alaudidae (di cui appartèninu macari li calandri). Veni canusciutu puru comu lu **calandruni svariu**.

Catigurìa:Aceddi
A megghiu visula

**A megghiu visula**

Quannu li strati nun èranu aspartati, ma èranu fatti chî bàsuli di petra làvica,
li carusi jucàvanu **a megghiu visula**.

Ognunu metti li sordi pi criari lu premiu dô jocu.

Ogni carusu pigghia na munita e la jetta nta l'aria, circannu, quannu casca ‘n terra, di fàrila agghicari ntô centru di la visula (mattunella) ca s’avìa nnicatu n pricidenza; doppu dô primu, macari l’àutri carusi jèttanu ognunu la propia munita.

Cu è ca nzerta o s’avvicinau cchiù assai ô centru di la visula, joca pi primu e appoi tutti l’àutri a secunnu l’òrdini.

La musurazzioni dâ munita rispettu ô centru dâ visula, veni fatta cu attinzioni, picchì di chissa dipenni cu joca pi primu (lu jocu veru e propiu nun è ancora accuminzatu).

Si ci sunnu ntrippitazioni diversi, allura si pigghia na fuscagghia (ramuscellu) e cu chissu si musura la distanza tra lu centru di la visula e li muniti.

Na vota ca veni stabbulutu lu turnu pi cu joca prima e cu veni doppu, 
lu primu carusu pigghia tutti li muniti di lu premiu, li metti tutti una supra a l’àutra, tutti cô stissu versu (tutti testa o tutti cruci), e li jetta tutti nta l’aria :

li muniti ca càscanu ‘n terra ammustrannu la testa, venunu vinciuti dô primu jucaturi, mentri l’àutri vèninu jittati nta l’aria dô secunnu jucaturi e accussì 'nzichitanza finu a quannu finìsciunu li muniti.

Catigurìa:Folklori
Catigurìa:Jòcura
Catigurìa:Catania
Catigurìa:Sicilia
Kazimierz Kuratowski

**Kazimierz Kuratowski** (Varsavia, 2 di frivaru 1896 – 18 di giugnu 1980) havi statu unu di li maiuri matimàtici pulacchi.

## La vita
Kuratowski havi statu di lu 1927 prufissuri di matimàtica a la Politechnika Lwowska (*Pulitècnicu di [[Liòpuli]]*, 'n Pulonia) e di lu 1934 a l'Univirsitati di Varsavia. Nta lu 1945 è addivinutu mèmmiru di la Polska Akademia Umiejętności (*Accademia Pulacca di lu nzignamentu*), e nta lu 1952 di l'Accademia Pulacca di li Scenzi. Di lu 1948 a lu 1967 havi statu diritturi di l'istitutu di matimàtica di diciuta accademia, e pi tanti anni havi statu macari prisidenti di la International Mathematics Society e di la rispittiva Sucitati Matimàtica Pulacca. 

Kazimierz Kuratowski havi statu nu friquentaturi di la cèlibbri Kawiarnia Szkocka (*Caffé scuzzisi*), unni li matimàtici di la furmidàbbili scola pulacca di li primi dicenni di lu XX sèculu era sòliti ncuntràrisi pi cunfruntari li propi idei.

## La ricerca
La ricerca di Kuratowski havi stata ncintrata principarmenti supra lu studiu di strutturi mètrichi e tupulòggichi astratti. Ntra li soi nummurusi cuntribbuti a la matimàtica vannu arricurdati:
* Lu studiu di li spazzi pulacchi (chi prènninu lu sò nomu propriu di li matimàtici pulacchi chi l'hannu studiati, comu Wacław Sierpiński, Alfred Tarski, e appuntu Kazimierz Kuratowski);
* La carattirizzazzioni di li spazzi di Hausdorff midianti li accussìdiciuti assiomi di chiusura di Kuratowski; 
* La dimustrazzioni di lu Lemma di Kuratowski-Zorn;
* 'N tiurìa di li grafi, la cèlibbri carattirizzazzioni di li grafi pranari, midianti lu Tiurema di Kuratowski pi grafi;
* L'idintificazzioni di li coppi urdinati (x,y) cu li nzemi \{\{x\}, \{x,y\}\}.
* La ntruduzzioni di l'algoritmu di Tarski-Kuratowski arriguardanti la risuluzzioni di fòrmuli aritmètichi.

## Vuci currilati
* Kawiarnia Szkocka
* Alfred Tarski
* Spazziu pulaccu

## Bibbriografìa
* (en) Kazimierz Kuratowski, 1980, *A Half Century of Polish Mathematics:  Remebrances and Reflections*, Pergamon Press, Oxford, ISBN 0-08-023046-6
* (en) Karol Borsuk, 1960, *On the achievements of Prof Dr Kazimierz Kuratowski in the realm of topology*, 'n *Wiadomosci matematyczne*, vol. 2, issue 3, pp. 231-237

## Culligamenti sterni
* (en) Na brevi biografìa di Kazimierz Kuratowski

## Noti




Kuratowski, Kazimierz
Kuratowski, Kazimierz
Kuratowski, Kazimierz
Kuratowski, Kazimierz
Linux (nùcliu)

Lu **kernel Linux** è nu software lìbbiru distribbuiutu cu pirmissu GNU General Public License; hà statu spummintatu di Linus Torvalds ntô 1991. Nzèmmula ô sistema GNU dèsi la vita ô sistema upiraticu GNU/Linux (cu tuttu ca chisti vèni macari chiamatu simpricimenti Linux).

Lu kernel è lu "còri" di nu sistema upirativu (nùcliu) e furnisci tutti li funzioni nnispinsabbili ô sistema, 'n particulari la gistioni dâ mimoria, dê risursi dû sistema e dê piriferichi, agghiuncennuli di vòta e 'n vòta ê prucessi di esicuzzioni. La cuntruparti dû kernel è la shell, la ntirfaccia pi utenti dû sistema, la parti cchiù esterna. Li prugrammi dumannunu li risursi ô kernel tràmiti certiduni chiamati (system call) e nun pònu trasiri direttamenti ntî l'hardware. Lu kernel s'òccupa quinni di gistiri lu tempu prucissuri, li cumunicazzioni e la mimoria spartennuli ê prucessi 'n cursu a secunna dê priuritàti (scheduling).

L'architittura scigghiuta di Linus Torvalds pô kernel (na struttura monulitica, cunzidirata di quarchidunu obsuleta 'n cunfrontu â cchiù muderna architittura a microkernel) fu la causa di na quistioni assai nciammata cu Andrew Tanenbaum ntô 1992 ntô newsgroup comp.os.minix.

Comu qualisiasi pruggettu ca fussi software lìbbiru, macari lu kernel Linux è di cuntinuu aggiurnatu e li novi release si pònu attruvari ntô situ www.kernel.org. La grannizza dû kernel criscia 'n manèra nutevuli, agghiuncennu novi moduli, novu hardware suppurtattu e accussì dicennu.

Linux è nu kernel ca pò tèniri lu multitasking e cchiù utenti. Chistu pirmetti ca diversi utenti (cu diversi privileggia) pònu fari pàrtiri ntô stissu sistema cchiossai prucessi software nzèmmula. Attuarmenti Linux pò tèniri la megghia parti di l'hardware ca c'è 'n circulazzioni pê PC e macaru nu putenti nùmmiru di archititturi (ntra chisti SPARC, PowerPC e li cchiù muderni CPU a 64 bit).

Datu ca lu còdici surgenti di Linux è dispunibbili pi tutti, è assai canciabbili, ô puntu di rènniri pussibbili, ntâ fasi di cumpilazzioni, lu rifiutu dû còdici ca nun è tantu nnispinsabbili. La flissibbilità di stu kernel lu rènni giustu a tutti ddi ticnoluggìi embedded novi e macari ntê centri di calculu distribbuiutu (cluster Beowulf) nzinu a èssiri cumprinnutu ntî certiduni vidiuriggistratura diggitali e ntê telefuni cillulari.

La virsioni 2.6.16, nisciuta lu 20 di marzu 2006, hà misu lu supportu pô prucissuri Cell, lu còri dâ nova PlayStation 3 dâ Sony.

## Vuci cunzigghiati
* Linux
* Linus Torvalds

## Liami Esterni
* (ngrisi) Situ web ufficiali
* (talianu) Linux e GNU

Catigurìa:Linux
Catigurìa:Nfurmàtica
Cunti

Li **cunti** (o "cunta", o "cùntura") ponnu èssiri cunti veri, di fatti accaduti rialmenti, o cunti fàusi, di fatti mmintati di la genti. Li cunti veri e chiddi fàusi a voti vèninu ammiscati, picciò cu li cunti nun sempri si canusci la viritati. A voti li cunti sù cuntati pi nzignamentu.

## Asempi di cunti

* Cristòfuru lu briganti (cuntu)
* Chiddu ca lassau lu Signuri (cuntu)
* La nguanta di lu Mpiraturi (diàlugu)
* La mammana di la principissa-fata (cuntu)
* Di la vinuta di lu re Japicu in Catania (rumanzu)   

Catigurìa:Folklori
Catigurìa:Cunti
Catigurìa:Lingua siciliana
Catigurìa:Catania
Catigurìa:Sicilia
Jochi

* A megghiu visula
* A ncugna
* A-ccaricabotti
* E cciappeddi
* O sciancateddu
* Turiddu picchì cchiànci
* Tuppètturu
Catigurìa:Folklori
Catigurìa:Jòcura
Catigurìa:Lingua siciliana
Catigurìa:Catania
Catigurìa:Sicilia
Cristòfuru lu briganti (cuntu)

C'era na vota nu briganti ca, comu a tutti li briganti, arrubbava, ammazzava e facìa sturturi contru l'òmini e contru Diu.

Tanti voti lu Re ci mannau li surdati, ma iddu era scaltru cchiù di na vurpi e s'ammucciava bonu ntâ muntagna; di quann'era picciriddu ci abbazzicava sempri nta sti campagni, ca jeva â ligna cu lu sò patri, e canuscìa ogni purtusu d'ogni cuntrada.

A sò patri, ca era n'omu anestu, travagghiaturi e timuratu di li dittami di la cresia, ci si facìa lu cori nicu nicu quannu sintìa pi lu paìsi nzoccu si cuntava e si dicìa di stu sò figghiu, picciò, 'n jornu, iddu, si fici forza e acchianau nta la muntagna.

Camina camina, nun era cosa ca putìa nzittari unn'era stu sò figghiu.

A certu puntu, d'arreri a n'àrburu, spuntò la canna di un fucili

" *Fermu! nun mi sparati..* " ci dissi lu vecchiu tuttu scantatu.

*" Cu siti ? Chi vuliti? "* ci dissi l'àutru.

*" Sugnu lu patri di Cristòfuru lu briganti... e vinni pi mè figghiu! "*

E fu accussì ca ssu puvireddu fu accumpagnatu unni è ca s'ammucciava Cristòfuru e l'àutri briganti comu a iddu.

*" Picchì vinìsturu, Patri ? "* dissi Cristòfuru quannu lu vitti.

*" Vinni pi tìa, figghiu ! Vinni pi nzoccu haiu sintutu... vinni... "*

*"Aspittati, patri!"* ci dissi lu briganti *" pigghiati sta friscagghia e addrizzàtila!"*

Era nu ramuscellu nicu nicu di àrburu d'alivu, tanticchia stortu comu sù li rami di l'àrbiri d'alivu.

Lu vecchiu pigghiò lu ramettu e tempu nenti l'addrizzò.

*" Ora addrizzati chistu ! "*

Era n'àutru ramettu, 'n pocu chiù granni e, macari chistu, lu patri l'addrizzò.

*" E ora addrizzati st'àutru... !"*

L'ùrtimu era un ramu grossu, sturtigghiatu e ruppa-ruppa.

*" Cristòfuru..."* dissi lu patri *" ma chistu nun si pò addrizzari..."*

*" Veru è!*
 
*Viditi patri, l'omu è comu l'àrburu di l'alivu... si pò addrizzari quann'è picciriddu...*
*quannu addiventa granni, nun si pò cchiù addrizzari!".*

Catigurìa:Cunti e fàuli siciliani
Catigurìa:Lingua siciliana
Catigurìa:Catania
Liggenni catanisi

* Rattu di Pruserpina
* La liggenna di li frati pii
* Aci e Galatea
* Li gicanti Ursini e lu palatinu Uzeda
* Lu cavaddu senza testa
* Gammazzita 
* Lu Liotru 
Catigurìa:Liggenni
Catigurìa:Lingua siciliana
Catigurìa:Catania
Catigurìa:Sicilia
Rattu di Pruserpina

Lu **Rattu di [[Pruserpina]]** è na liggenna pi spiegari lu gustu amaru dê Luppina.

## Liggenna
"Plutone", diu di l'Nfiri, un jornu vosi taliari chi succidìa ntô nostru munnu.
Camina, camina, agghicau nta na virdi chianura, ricca di ciumi e ciuri ciaurusi. Nta sta chianura, 'n menza a l'erba, vitti na bedda picciotta ca ciuri cugghìa.

Plutone, appena la vitti, sintìu na vampata d'amuri e di disìu. Custrinzi Pruserpina a acchianari supra lu sò carru e la rapìu purtànnula a l'Nfiri cu iddu.

Cerere, ca era la matri di Pruserpina, dispirata la circò pi tutti l'ànguli dô munnu. Pi novi jorna e novi notti nteri gridava lu nnomu di sò figghia e chiancìa. 

Mentri, comu na pazza, circava sta sò figghia, sintìu nta l'aria comu na risata. Era lu scrusciu ca lu ventu facìa mentri smuvìa li fogghi di n'àrburu di luppina
:" Ah, mentri ca jù soffru e mi disperu comu a na dannata, tu, àrburu di luppina, arridi a li mei spaddi? Pozza magari tu e li tò frutti èssiri pri sempri amaru, accussì comu amaru è ora lu cori miu!"
E fù accussi ca l'àrburu di luppina e li sò frutti, arristaru pi sempri amari.
## Annutazzioni

Catigurìa:Folklori
Catigurìa:Liggenni
Catigurìa:Linguìstica
Catigurìa:Catania
Catigurìa:Sicilia
Rifunnazzioni Cumunista

thumb|right|150px|

**Rifunnazzioni cumunista** è nu partitu pulìticu italianu. Nisciutu di la dissuluzzioni dû Partitu Cumunista Italianu (PCI), chi siguìu lu crollu dû muru di Berlinu dû 1989, Rifunnazzioni hà ricugghiutu sempri li voti di la parti cchiù idialista e massimalista dâ panurama di manu manca dâ pulìtica italiana. L'espunenti forsi cchiù rapprisintativu è Faustu Bertinotti, attuali prisidenti dâ càmmira dî diputati.

Rifunnazzioni hà ricugghiutu sempri na pircintuali di voti chi hà uscillatu sempri tra lu 7 e lu 10 pir centu. Di l'elizzioni pulìtichi dû 2006 Rifunnazzioni cumunista fa parti dû cuvernu.

Catigurìa:Pulìtica
Mumpileri

**Mumpileri** era n'anticu borgu ca s'attruvava ntê pènnici di l'Etna, e a piè dû Munti omònimu ntâ Valli di Dimuni. Lu so tirritoriu si stinnìa dî cunfini cu Niculosi nzinu a l'anticu Malpassu (1669), cuntava circa 628 abbitanti comu arripurtatu nta nu ducumentu datatu 1645 di D.Moncada, «detto casale fa fochi (case) 163. Anime (persone) 628»., e cuntìnua «Il territorio suddetto è lungo un miglio e mezzo di vie e largo un miglio incira. Comprende cento salme incirca».

Catigurìa:Giugrafìa d'Italia
Catigurìa:Pruvincia di Catania
Ibn al Qatta

Ibn al-Qatta` (Sicilia, 9 di uttùviru 1041 - Lu Cairu aprili o maiu 1121), littiratu àrabbu-sicilianu, grammaticu, espertu in lèssicu, morfologgìa e metrica, sicritariu, pueta e stôricu. E' Auturi di 27 òpiri. 

Catigurìa:Biografìi
Catigurìa:Àrabbi di Sicilia
Torino Football Club 1906

Lu **Torino Football Club 1906**, o cchiù simpricimenti **Torino** (*Turinu* n sicilianu), è na squatra di càuciu dâ citati di Turinu. E' canusciutu n tuttu lu munnu dû càuciu pi lu Granni Turinu di li anni '40 ca fici la storia dû càuciu talianu.

Ntâ sò storia vincìu 7 scudetti.

Catigurìa:Piemunti
Catigurìa:Squatri taliani
L'ùrtima distruzzioni di Catania

Agghiri li tri e tri quarti di nutti, dû novi di jinnaru di l’annu 1693, la terra attrimò cu na viulenza tali ca tanti fàbbrichi e tanti casi foru danniggiati e ntra li pirsuni si cuntaru novi morti.

Tutta la nuttata la genti stetti ntê cresî a prijari e quannu agghiurnò si vitti ca li mura di quasi tutti li casi èranu aperti e tanti assai pronti a sdirubbari.

Chissu successi di venniridìa; sabbutudìa nun succiudìa nenti; duminicadìa, quattr’uri doppu menzujornu, n'àutra scossa fici sdirrubari lu campanili di la  cattitrali; nenti cchiù pi tuttu lu jornu, ma a l’ottu e tri quarti, doppu ca si sintìu un terrìbbili scrùsciu suttirràniu, comu nu ventu spavintusu, nzèmmula a scoppi cuntìnui, la terra tutta si scossi accussì forti ca ogni òmu attummuliò ncunzapivulmenti.

Stu tirrimotu, sdirubbò quasi 60 citati nta la Sicilia urientali e ammazzò, chê mura e li casi e tuttu chiddu ca cascò, la maggiur parti di l’abbitanti.

La citati di Catania si sdirubbò cumpritamenti e vurricò sidicimila dî sò abbitanti. 

Sùbbitu doppu sta trimenna scossa, di la vucca di lu Mungibeddu si vìttiru tanti lingui di focu ca calàvanu pi lu cuntornu.

Nzèmmula, macari lu mari fici sèntiri la sò vuci: lu sò funnali àppi un sullivamentu accussì forti, ca l’acqua sghiddò nta l’aria e pi tutti li lati.   

Li catanisi aristati vivi, s’attruvaru mmenzu a na granni timpesta di acqua, fangu e petri.

Zoccu avìa arristatu addritta doppu lu tirrimotu, fu trascinatu avanti e arreri di dda granni massa d’acqua, e accussì tanti òmini morti e vivi. 

Ancora na vota, Catania, vinìa distrutta.

#### Talìa videmma
*Tirrimotu dû 11 di jinnaru 1693 ntâ Sicilia urientali
*Ricustruzzioni di Catania

Catigurìa:Catania
Catigurìa:Sicilia
Catigurìa:Tirrimoti
Kernel

Lu **kernel** o **nùcliu** ntâ nfurmatica è la parti funnamintali di nu sistema upirativu. È nu software rispunzàbbili di facilitari ê sìnguli prugrammi lu ngressu sicuru ntî l'hardware. Datu ca ponnu èssiri fari partuti cchiossai di unu ô corpu, lu kernel havi macari la rispunzabbilità di dari na parti di tempu-màchina e di trasuta ntî l'hardware a tutti li prugrammi (multitasking).

Nu kernel nun è propiu strittamenti nicissariu pi fari funziunari nu elabburaturi. Li prugrammi ponnu èssiri carricati e fari pàrtiri direttamenti ntî na màchina, a pattu ca li sò sviluppatura pènzanu ca sia nicissariu fari li cosi senza lu supportu dû sistema upirativu: chista era la mudalitati di funziunamentu clàssica dê primi elabburatura, ca vinìanu rizzittati prima di fari pàrtiri nu novu prugramma. Ntî nu secunnu tempu, certiduni software comu li program loader e li debugger vinìanu fatti pàrtiri di na ROM o fatti stari ntâ mimoria ntô mentri li tranzizzioni di nu elabburaturi n'applicazzioni a n'àutra: chisti foru la basi pâ spummintazzioni dê primi sistemi upirativi. Ci sunnu quattru granni speci di kernel:

* Li kernel monulitichi, facìlitanu li tranzizzioni di l'hardware 'n forma putenti e cancianti.
* Lu microkernel trasmetti nfurmazzioni assai sèmprici a l'hardware, usannu certiduni applicazzioni canusciuti comu *server*.
* Lu kernel ìbbridu.
* Lu esokernel.

Catigurìa:Nfurmàtica
Webmaster

Lu nomu **webmaster**, o **webengineer**, palòri ngrisi ca hanu trasutu ntô linguaggiu cumuni, innicunu giniralmenti na pirsuna ca pruggetta (webdesigner), custruisci ed è rispunsabbili di nu situ web.

Li diffirenzi ntra li dui termini sunu quasi mmisibbili ma è giusta cosa addupirari lu nomu "webengineer" a na fiùra di megghia prufissiunalità e pripazzioni, dannu anveci lu nomu "webmaster" macari comu n'attività di passatempu.

## Lochi di travagghiu
Sta fiùra, nasciuta cô svilupparisi passu passiddu dû World Wide Web, pò pigghiari carattiristichi assai spicifichi a secunna dâ purtata dû situ web e dê spicializzazzioni tècnichi ca si pussedinu.

*Ntî nu situ di **nica purtata** o ntê sita di carattiri amaturiali o dilittantisticu, la pirsuna innicata comu webmaster sarrà sulitamenti lu pruggittista, lu sviluppaturi, lu prugrammaturi (scrittura dû còdici HTML e linguaggi sumigghianti), lu graficu, oltri sempri lu ridatturi dê cuntinuti. Ntê sita di scopu amaturiali a iddu vèni spissu affidata macari la gistiuni dê cuntatti cu l'utenti dû situ oltri ca la prupità stissa dû situ.
*Ntê sita di **granni purtata** e ntî l'ambienti prufissiunali, lu webmaster farà lu curdinaturi e supravisuri di nzoccu fanu l'àutri pirsuni ca travagghiu ô situ (grafichi, pubbricatura, ecetra.) ed tànnu è nu nurmali dipinnenti dû prupitari stissu dû situ: di chistu addiveni macari ca lu webmaster pigghia macari qualitati di na "fiùra prufissiunali".

## Cumpitenzi
La **fiùra prufissiunali**,'n cunfrontu a chidda amaturiali/dilittantistica, avissi aviri na seria di canuscenzi comu la struttura ginirali dû web, la canuscenza dê standard di qualitati dichiarati ntô **[[W3C]]** (World Wide Web Consortium) e di unu o chiossai linguaggi di prugrammazzioni, la stisura di ducumenti accissibbili, la pruggittazzioni dê cuntinuti accissibbili, lu funzionamentu ginirali dê mutura di ricerca e dê sistemi di Information Retrieval (IR), oltri a na bona canuscenza ginirali dû sitturi nfurmaticu. Lu *webmaster* pi norma gistisci lu sviluppu dê applicazzioni sia client ca server, pigghiannusi la rispunsabbilità dâ pruggittazzioni e dâ misa online. Vènunu appressu lu prucessu di sviluppu ntî tutti li sò fasi (analisi, pruggittazzioni, funzionamentu, provi).

La fiùra, di nasciuta rilitivamenti ricenti, pigghia a rinnuvarisi cô rinnuvarisi dû web: di na latata l'isistenza di strummenta software di spèci WYSIWYG (*What You See Is What You Get*, chiddu ca vidi è chiddu ca hai) rènni attuarmenti pussibbili macari a pirsuna addutati di scarsi canuscenzi nfurmatichi la spummintazzioni di sèmprici pàggini web (spissu c'arrispunnunu picca ê standard ntirnazziunali); di n'àutra la gistiuni cumpleta di nu web server cumprenni la canuscenza di aspetti tècnichi ca vanu oltri la canuscenza di nu classicu webmaster e dumannunu la prisenza di nu amministraturi di sistema.

Catigurìa:Internet
Catigurìa:Nfurmàtica
Wrecsam (cuntìa)

**Wrecsam** (anche ngrisi: *Wrexham*) è na cuntìa dû Nord-Urientali dû Galles.

## Viditi puru
*Wrecsam (la cità)

Catigurìa:Cuntìi dû Galles
Sprissioni catanisi - Modi di diri

* Mamma Ciccu mi tocca – Tòcchimi Ciccu ca a mamma non c’è
* Dapallira dô buggu
* Signura chi fetu
* La varca dô zu Maru
* Di jornu non nni vogghiu e la sira spaddu l'ogghiu
* E' calatu dô vapuri
* Ci facisti nesciri i pedi
* Frasi ditti pi babbiari
* E torna parrinu e ciùscia 
* Menu mali ca foru ficu
* Stu ciuri cc'è !
* Mancàvanu scecchi â fera ?
* Ti vogghiu ô scanciari... ti vogghiu ô frijiri.
Catigurìa:Folklori
Catigurìa:Sprissioni siciliani
Catigurìa:Catania
L'ùrtima distruzzioni di Catania pi lava

La muntagna scassò agghiri Niculosi l’ùnnici Marzu dô 1669 e accuminzò a vummicari nu ciumi di focu nfirnali.

Li paisi di Guardia, Malpassu (òi Belpasso), Munpileri e àutri ca èranu nta la stissa direzzioni, furu prestu agghicati dô ciumi di lava e abbruciaru.
La pupulazzioni fuìu a Catania, unni fu ricuvirata nta diversi difici di la citati.
Appoi, pi lu granni affrussu di pupulazzioni, fu misu a dispusizzioni, fora dâ citati, a sittintriuni, nu granni spàzziu unni si furmò nu grossu burgu, ca òi addivintò parti di la citati.
thumb|right|350px|Catania cummigghiata di la lava nta na stampa di l'èbbica
Biatu li spiranzi si scancillaru e cci s'arrinnìu cuntu ca ddu granni ciumi di lava nfucata currìa agghiri Catania.

Lu Sinatu, ntonzi, ci mannò a diri ô viceré, duca di Alburquerque, ca la situazzioni era gravìssima e ci spiò lu primmissu di putiri spènniri qualsiasi cifra di picciuli pi fruntiggiari zoccu stava succidennu: lu primmissu fu dunatu.

Li casi dê paisi abbruciati, furu spugghiati, prima ca di lu focu, dê latri e dunca ô chianu dâ Porta di Aci, e dô Casteddu, e ntâ chiazza dô mircatu furu chiantati li furchi.
Tutti li Porti vìnnuru chiusi e nta tri di iddi furu misi tri Nòbbili pi cuntrullari la trasuta di genti suspetta.
Fu fattu nu “ monti di Pietati” cu li picciuli ca pruntamenti ci misi ginirusamenti lu prìncipi di Bìscari Agatino Paternò.
Pani e vìviri vìnniru spartuti a la cchiù misiràbbili genti. 

Quannu agghicò a Catania lu ciumi di lava ncanniscenti, nta sei uri cummigghiò tuttu lu lacu di Nìcitu e lu vadduni ca l’atturniava.
Lu sìdici di Aprili, doppu ca sdirubbò l’acquidutti ca purtàvunu l’acqua a Catania, juncìu e superò lu Vastioni di li nfetti, allacò li mura ca si stinnìanu dô Vastiuni finu â Porta dê canali e cummigghiò li ruvini dâ Naumachìa e dô Circu màssimu; appoi cummigghiò li Vastiuni di S.Giorgiu e di S. Cruci sutta lu Casteddu; distruggìu 36 canali ntâ marina, mentri Porta dê canali fu murata cu muru duppiu, pi bluccàricci la strata a la lava. La lava trasìu ntô mari, pi na larghizza di dui migghia e na lunghizza agghiri lu mari di n’àutru migghiu.

L’ùrtimu jornu di Aprili, fu pi Catania n’àutru jornu di granni scantu: lu turrenti di focu dô Vastiuni dô tunnaru, ca parìa astutatu, mannò fora n’àutra currenti nova, ca trasìu  ntô giardinu dê binidittini; spartutu nta dù novi lingui, una di idda niscìu ntâ strata e ancanghiò bruciànnula la cresia di S.Maria Maggiuri e tanti jardini; l’àutra lingua, doppu ca cummigghiò lu chianu avanti a cresia dô munasteru, currìu agghiri li cresî di S. Bàrbara e S. Crispinu e appoi agghiri la cuntrada dô Cursu, unni abbbruciò tantìssimi casi.

Catania fu distrutta n’àutra vota.

Catigurìa:Vurcani
Catigurìa:Etna
Catigurìa:Catania
Catigurìa:Sicilia
Catigurìa:Catàstrufi
Ricustruzzioni di Catania doppu lu tirrimotu dû 1693

Doppu lu tirrimotu dû 11 di jinnaru 1693, Catania era tutarmenti distruggiuta:  “Qui fu Catania” scrìssiru li crunisti di l’èbbica. 

Ma lu 1693  fu l’annu di nàscita di la cità d'aoggi, ricustruita supra li sò ruvini.

Fu ricustruita secunnu li dittami di Giuseppi Lanza, Duca di Camastra, ca fu mannatu di lu *Vicirè Uzeda*  e c’happi d’iddu la nnùmina a vicàriu ginirali pi la “Val Demone” e doppu macari pi la “Val di Notu”, cu putiri chini, p’affruntari la drammàtica situazzioni ca s’avìa criatu.

Appena juntu a Catania, lu Duca di Camastra, sùbbitu dumannò tècnici e militari, pi sbarazzari li macerî, cummàttiri latri e dilinguenti e nutricari la pupulazzioni aridduciuta a la fami.   

Fattu chissu, ntô giugnettu dô 1694, nzèmula a li rapprisintanti di tutti l’òrdini di la citati, priparò “u pianu ginirali” : Lanza ordinò, pi Catania, ca li strati di ricustruìri avìanu èssiri tutti ‘n lìnia ritta, larghi e spazziusi, ncruciati d"àutri strati chê stissi carattirìstichi: la via Etnea, la via Garibardi, Via Vittoriu Manueli e Via San Giulianu sunnu la tistimunianza ca accussì fu fattu. 
   
Cunzidirannu li resti di l’antichi difici, si vidi ca la cità s'attrova a occupari aoggi l’anticu situ, e sta dicisioni fu pigghiata pi nun abbannunari li furtificazzioni ca avìanu ristati additta.   

*“Li citatini facìanu la gara pi ricustruiri casi e palazzi pi tuttu lu tracciatu ca l’auturità avìanu signatu”* (funti pigghiata di nu scrittu di lu stòricu binidittinu Vitu Amico). 

Pi dicenni Catania è tuttu un canteri, ca attrai populazioni e travagghiatura, ca rimetti n motu l’ecunumìa, ca pirmetti a tanti architetti di l’èbbica di spirimintari novi tècnichi e novi stili (l’architetti catanisi Alonzo di Benedetto  e Francesco Battaglia, Girolamu Palazzotto di Missina, lu palermitanu Giuvanni Battista Vaccarini, e appoi lu tuscanu Stefanu Ittar e tanti àutri). Ntra tutti chissi Vaccarini è chiddu  ca lassau l’òpiri cchiù beddi.

Lu baroccu di Vaccarini è la rialabburazzioni di li formi e di li rìttimi clàssichi, nzèmula a l'usu di li materiali e di li stilemi di lu ripirtòriu tradizziunali catanisi. F. Fichera, architettu di l’anni trenta, accuszì scrivi di Vaccarini: " Iddu avìa lu sigretu di lu  rìttimu, un donu ca Diu offri a li granni architetti e a li granni musicisti”,

Vaccarini ristaurò lu pruspettu di la Cattidrali; custruìu nta chiazza ô domu la “funtana dô liafanti” (divintatu lu sìmmulu di Catania) e lu palazzu Sinatoriu; e appoi tanti òpiri una cchiu bedda di l’àutra (li Palazzi Valle e Serravalle, la Chiesa di San Giulianu, ntâ chiazza degli Studi participò a li travagghi di l'Università e dô Palazzu Di Sangiulianu; rializzò ancora  lu Colleggiu Cutelli, Casa Vaccarini, la bibbliuteca dô Munasteru dî binidittini e la Badìa di li mònichi di San Binidittu).

Cu veni oggi a Catania, vidi na cità nova: li tistimunianzi dû passatu foru sdirubbati e vurricati. Pi setti voti sta citati fu spasciata e scancillata e pi setti voti, cu tinàcia, fu rifabbricata.

***Melior de cinere surgo - Megghiu di prima rinàsciu di li me cìnniri !***

Catigurìa:Catania
Catigurìa:Sicilia